150 महिलाओं को कामकाजी कार्ड मिले, 577 का हुआ परीक्षण
मुख्यमंत्री के दस पूरे होने पर बुधवार को नगरपालिका द्वारा दूसरा जन समस्या निवारण शिविर लगाया गया। हलाली कॉलोनी के पीछे विकलांग पुनर्वास केंद्र में ये शिविर लगाया गया। इस मौके पर नपाध्यक्ष मुकेश टंडन ने लोगों की समस्याएं सुनी और उन्हें हल कराने के प्रयास किए। इस मौके पर 6 मामले बिजली कंपनी के निपटाए गए। कामकाजी महिलाओं के 150 कार्ड बनाकर दिए गए। पथ विक्रय के 50 कार्ड दिए गए। इस मौके पर 577 मरीजों का स्वास्थ्य परीक्षण हुआ और 300 को दवाएं दी गई। 12 लोगों को ट्राईसिकल और श्रवण यंत्र दिए गए। संपत्तिकर के रूप में 3 हजार की वसूली हुई। इस मौके पर भाजपा जिलाध्यक्ष एवं विधायक सूर्यप्रकाश मीणा, विधायक कल्याणसिंह ठाकुर, गुरुचरण सिंह, बाबूलाल ताम्रकार, पूर्व जिला पंचायत अध्यक्ष रघुवीरसिंह रघुवंशी, छोटेलाल संम्मरवार, अरविंद श्रीवास्तव, रुचि पीयूष सक्सेना, कलेक्टर एमबी ओझा, एएसपी संजीव सिन्हा, एसडीएम आरपी अहिरवार, सीएमओ सत्येंद्र धाकरे सहित कई लोग मौजूद थे।
बुधवार को नगरपालिका द्वारा हलाली कॉलोनी में लगाया गया शिविर। शिविर में बड़ी संख्या में लोग पहुंचे।
hin_Deva hin_Deva hin_Deva